2001/117/EY: Komission päätös, tehty 26 päivänä tammikuuta 2001, neuvoston päätöksen 79/542/ETY ja päätösten 92/260/ETY, 93/195/ETY, 93/196/ETY ja 93/197/ETY muuttamisesta Bosnia-Hertsegovinasta tuotavien hevoseläinten osalta (ETA:n kannalta merkityksellinen teksti) (tiedoksiannettu numerolla K(2001) 158)



Virallinen lehti nro L 043 , 14/02/2001 s. 0038 - 0039



Komission päätös, tehty 26 päivänä tammikuuta 2001, neuvoston päätöksen 79/542/ETY ja päätösten 92/260/ETY, 93/195/ETY, 93/196/ETY ja 93/197/ETY muuttamisesta Bosnia-Hertsegovinasta tuotavien hevoseläinten osalta (tiedoksiannettu numerolla K(2001) 158) (ETA:n kannalta merkityksellinen teksti) (2001/117/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymissopimuksella, ja erityisesti sen 12 ja 15 artiklan sekä 19 artiklan i kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna direktiivillä 96/43/EY(3), ja erityisesti sen 18 artiklan, sekä katsoo seuraavaa: (1) Neuvoston päätöksessä 79/542/ETY(4), sellaisena kuin se on viimeksi muutettuna päätöksellä 2000/623/EY(5), vahvistetaan luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin. (2) Komission päätöksissä 92/260/ETY(6) ja 93/197/ETY(7), sellaisina kuin ne ovat viimeksi muutettuina päätöksellä 2000/209/EY(8), vahvistetaan rekisteröityjen hevosten tilapäisessä tuonnissa sekä rekisteröityjen hevoseläinten ja jalostukseen ja tuotantoon tarkoitettujen hevoseläinten tuonnissa sovellettavat eläinten terveyttä koskevat vaatimukset ja eläinlääkärintodistukset. (3) Komission päätöksessä 93/195/ETY(9), sellaisena kuin se on viimeksi muutettuna päätöksellä 2000/754/EY(10), vahvistetaan rekisteröityjen hevosten takaisintuonnissa tilapäisen maastaviennin jälkeen sovellettavat eläinten terveyttä koskevat vaatimukset ja eläinlääkärintodistukset. (4) Komission päätöksessä 93/196/ETY(11), sellaisena kuin se on viimeksi muutettuna päätöksellä 97/36/EY(12), vahvistetaan teuraaksi tarkoitettujen hevoseläinten tuonnissa sovellettavat eläinten terveyttä koskevat vaatimukset ja eläinlääkärintodistukset. (5) Bosnia-Hertsegovina sisältyy päätöksessä 79/542/ETY olevaan kolmansien maiden luetteloon, ja hevoseläinten tuonnissa sovellettavat eläinten terveyttä koskevat vaatimukset ja eläinlääkärintodistukset vahvistetaan edellä mainituissa komission päätöksissä. (6) Bosnian ja Hertsegovinan tasavallasta peräisin tai lähtöisin olevien elävien eläinten ja eläintuotteiden tuonnista yhteisöön 20 päivänä toukokuuta 1992 tehdyssä komission päätöksessä 92/271/ETY(13), sellaisena kuin se on muutettuna päätöksellä 1999/441/EY(14), kielletään hevoseläinten tuonti yhteisöön ottaen huomioon Bosnia-Hertsegovinan tasavallassa tuona aikana ilmenneet tapahtumat. (7) Komission Bosnia-Hertsegovinaan tekemän eläinlääkinnällisen tarkastuskäynnin perusteella näyttää siltä, että hevoseläinten terveystilanteen valvonta on riittämätöntä, ja hevoseläinten yhteisöön tuonnin keskeyttämistä koskevan säännöksen noudattamisessa on havaittu vakavia puutteita. (8) Ottaen huomioon riskit, joita Bosnia-Hertsegovinan valvomattomasta hevoseläinten terveystilanteesta voi aiheutua yhteisön hevoseläimille, vaikuttaa aiheelliselta keskeyttää hevoseläinten tuonti Bosnia-Hertsegovinasta direktiivin 90/426/ETY mukaisesti. (9) Päätös 79/542/ETY ja päätökset 92/260/ETY, 93/195/ETY, 93/196/ETY ja 93/197/ETY on muutettava vastaavasti. (10) Päätös 92/271/ETY on muutettujen tuontiedellytysten vuoksi kumottava. (11) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 79/542/ETY liitteen osassa 1 olevassa eläviä hevoseläimiä koskevassa erityissarakkeessa Bosnia-Hertsegovinaa koskevalla rivillä oleva rasti ("x") nollalla ("0"). 2 artikla Muutetaan päätös 92/260/ETY seuraavasti: 1. Poistetaan "Bosnia-Hertsegovina (BA)" liitteessä I olevaan ryhmään B kuuluvien kolmansien maiden luettelosta. 2. Poistetaan "Bosnia-Hertsegovina" liitteessä II (B) vahvistetun terveystodistuksen otsakkeessa olevasta kolmansien maiden luettelosta. 3. Poistetaan "Bosnia-Hertsegovina (BA)" liitteiden II A, B, C, D ja E luvussa III olevan d kohdan kolmannessa luetelmakohdassa olevasta kolmansien maiden luettelosta. 3 artikla Muutetaan päätös 93/195/ETY seuraavasti: 1. Poistetaan "Bosnia-Hertsegovina (BA)" liitteessä I olevaan ryhmään B kuuluvien kolmansien maiden luettelosta. 2. Poistetaan "Bosnia-Hertsegovina" liitteessä II vahvistetun terveystodistuksen otsakkeessa olevaan ryhmään B kuuluvien maiden luettelosta. 4 artikla Muutetaan päätös 93/196/ETY seuraavasti: Poistetaan "Bosnia-Hertsegovina" liitteen II alaviitteessä 3 olevaan ryhmään B kuuluvien kolmansien maiden luettelosta. 5 artikla Muutetaan päätös 93/197/ETY seuraavasti: 1. Poistetaan "Bosnia-Hertsegovina (BA)" liitteessä I olevaan ryhmään B kuuluvien kolmansien maiden luettelosta. 2. Poistetaan "Bosnia ja Hertsegovina" liitteessä II (B) vahvistetun terveystodistuksen otsakkeessa olevasta kolmansien maiden luettelosta. 6 artikla Kumotaan päätös 92/271/ETY. 7 artikla Tämä päätös on osoitettu kaikille jäsenvaltioille. Tehty Brysselissä 26 päivänä tammikuuta 2001. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 268, 24.9.1991, s. 56. (3) EYVL L 162, 1.7.1996, s. 1. (4) EYVL L 146, 14.6.1979, s. 15. (5) EYVL L 260, 14.10.2000, s. 52. (6) EYVL L 130, 15.5.1992, s. 67. (7) EYVL L 86, 6.4.1993, s. 16. (8) EYVL L 64, 11.3.2000, s. 22. (9) EYVL L 86, 6.4.1993, s. 1. (10) EYVL L 303, 2.12.2000, s. 34. (11) EYVL L 86, 6.4.1993, s. 7. (12) EYVL L 14, 17.1.1997, s. 57. (13) EYVL L 138, 21.5.1992, s. 39. (14) EYVL L 171, 7.7.1999, s. 17.